《菩萨蛮 其二》
宋代·赵令畤

长淮渺渺寒烟白。凭阑人是霜台客。诗句妙春豪。风云不啻高。

樽前人已老。馀恨连芳草。一曲酒醒时。梧桐月欲低。

作者简介：赵令畤（1061～1134）初字景贶，苏轼为之改字德麟，自号聊复翁。太祖次子燕王德昭﹝赵德昭﹞玄孙。元祐中签书颍州公事，时苏轼为知州，荐其才于朝。后坐元祐党籍，被废十年。绍兴初，袭封安定郡王，迁宁远军承宣使。四年卒，赠开府仪同三司。著有《侯鲭录》八卷，赵万里为辑《聊复集》词一卷。